o
KRISTUKSEN AINUTLAATUISUUS
OSA 4: KUKA HÄN AJATTELI OLEVANSA?
Jeesusta vastaan tehtiin ainakin viisi murhayritystä.
Hänet yritettiin työntää alas kalliolta.
Hänet yritettiin kivittää.
Hän pakeni aina.
Aina Hän sanoi: "Aikani ei ole vielä."
Kysymme, miksi Hänellä oli sellaisia vihollisia.
Hänet yritettiin tappaa siitä lähtien, kun Hän aloitti työnsä.
Ennen kaikkea kysymme, kuka Hän ajatteli olevansa.
Tarkastelemme nyt Hänen sanojaan etenkin Hänestä itsestään.
Tämän luennon aiheena on Jeesuksen salaperäinen henkilöhahmo.
Useimmat Hänen itsestään käyttämät määritelmät ovat monitulkintaisia.
Ne jättävät paljon arvailujen varaan.
Myös Hänen opetuksensa olivat samanlaisia.
Ne jättivät ilmaan monia kysymysmerkkejä.
Sellaisia ovat vertaukset.
Pieniä kertomuksia arkisesta elämästä.
Tavallisesti niissä oli jokin epätavallinen juonenkäänne.
Hän ei koskaan selittänyt niitä.
Hän ei sanonut: "Tämän kertomuksen moraalinen opetus on se, että..."
Kuulin erään pikkutytön sanovan: "Pastorillamme ei ole moraalia."
Pastori tietenkin kertoi tarinan selittämättä sitä.
Jeesus antoi kuulijoiden päättää, mitä mieltä he ovat kuulemastaan.
Hän päätti puheensa usein näin: Jos jollakin on korvat, hän kuulkoon.
Samaa monitulkintaisuutta on Hänen puheessaan Hänestä itsestään.
Hän esimerkiksi kutsui itseään Ihmisen Pojaksi.
Se voi merkitä kahta asiaa.
Jos tuntee Vanhaa testamenttia hyvin, tietää, -
että tämä sanonta esiintyy VT:ssa usein.
Se esiintyy monta kertaa Hesekielin kirjassa.
Jumala sanoo monesti: "Ihmislapsi, nouse. Ihmislapsi, mene puhumaan."
Hesekielin kirjassa tuo ilmaisu tarkoittaa ihmistä.
Hesekieliä muistutetaan siitä, että vaikka hänellä on Jumalan sana, -
hän on silti ihminen.
Danielin kirjassa sama ilmaisu tarkoittaa aivan muuta.
Se esiintyy Danielin kirjassa ainoastaan kerran, Danielin näyssä.
Hän näki taivaallisen olennon, Ihmisen Pojan kaltaisen, -
joka tuli taivaan pilvissä, ja hänelle annettiin kaikki valta.
Jeesus kutsui itseään Ihmisen Pojaksi.
Tarkoittiko Hän tavallista ihmistä, Hesekielin kirjan merkityksessä, -
vai Danielin kirjan merkityksessä taivaallista olentoa, -
jolle annetaan iankaikkinen valta?
Se on monitulkintaista.
Pahat henget tajusivat ihmisiä nopeammin, -
mihin Jeesus pyrki.
Jeesuksen piti monesti vaientaa niitä -
julkisen työnsä ensimmäisinä kuukausina.
He tiesivät, mikä tehtävä Jeesuksella oli ja kuka Jeesus oli.
Entäs sitten ilmaisu 'Jumalan poika'?
Kuulostaa oudolta, mutta myös se on monitulkintainen ilmaisu.
Itse asiassa Uudessa testamentissa Aadamia sanotaan Jumalan pojaksi.
Luukaksen evankeliumissa on Jeesuksen sukuluettelo.
Sanotaan, että Setin isä oli Aadam, ja Aadamin isä oli Jumala.
Jumala loi Aadamin.
Vanhassa ja Uudessa testamentissa enkeleitä sanotaan Jumalan pojiksi.
Kirjoituksissa myös ihmisiä kutsutaan Jumalan pojiksi.
Kun Jeesus sanoo olevansa Jumalan poika, -
tarkoittaako Hän enkeliä, ihmistä tai jotakin erityisempää?
Hän laittaa meidät arvailemaan.
Hän antaa vihjeitä.
Jeesus toimii sillä tavalla. Hän haluaa herättää ihmisissä uskon.
Hän haluaa, että ihminen puntaroi Hänen sanojaan, -
niin että ihminen tulee puolitiehen vastaan uskossa.
Sama pätee parantamiseen ja opettamiseen.
Eräs merkittävä asia on se, -
että Jeesuksen suhde Jumalaan oli aivan ainutlaatuinen.
Hän käytti Jumalasta nimeä, jota kukaan muu ei käyttäisi.
Haluan tässä yhteydessä täsmentää, -
että juutalaiset varovat Jumalan nimen turhaan lausumista.
Heprean kielessä on Jumalaa tarkoittava sana, Jahve.
En ole koskaan saanut selville, miten se oikeasti lausutaan.
Olen kysynyt monilta juutalaisilta.
Olen kysynyt heiltä yllättäen: "Miten Jumalan nimi lausutaankaan?"
He sanovat 'Ja-' ja pysähtyvät.
He tajuavat, että yritän saada heidät lankaan.
Jumalan nimeä ei saa lausua turhaan. Siitä seuraa rangaistus.
Juutalaisissa teksteissä, esimerkiksi sanomalehdissä, -
ei näe kirjoitettuna nimeä 'Jumala'.
Jumalan nimi kirjoitetaan: 'J-la'. Se tarkoittaa Jumalaa.
He eivät uskalla kirjoittaa Jumalan nimeä edes lehteen.
He pelkäävät Jumalan nimen turhaan lausumista.
Kun juutalaiset puhuivat Jumalasta, -
he saattoivat käyttää Hänestä nimeä 'Maailmankaikkeuden Kuningas'.
Mutta Jeesus vain katsoi ylös ja sanoi: "Abba".
Tiedätte varmasti, että abba kuuluu lapsen kielenkäyttöön.
Juutalaiset lapset, kuten omamme, -
oppivat puhumaan matkimalla vanhempiaan.
Kurkistamme lastenvaunuihin ja sanomme: "Isi. Isi".
Lapsi alkaa sanoa: "Isi".
Juutalainen isä sanoisi vastaavasti: "Abba. Abba."
Lapsi vastaa: "Abba".
Se vastaa meidän sanojamme 'Isi' ja 'Iskä'.
Jeesus, juutalainen, nosti kätensä ja silmänsä taivaaseen -
ja sanoi: "Isi. Mitä haluat minun tekevän tänään, Isi?
Kukaan muu ei ole tuonut julki niin läheistä suhdetta Jumalaan.
Se oli pelottavaa. Hän ei tehnyt sitä julkisesti.
Itse asiassa Hän käytti Isä-nimeä hyvin harvoin.
Hän käytti sitä rukoillessaan ja puhuessaan opetuslapsille.
Hän ei tainnut käyttää sitä julkisesti kertaakaan.
Luulen, että se olisi Hänestä ollut helmiä sioille.
Hän ei koskaan opettanut -
universaalista isyydestä ihmisten universaalissa veljeydessä.
Isyys merkitsi Hänelle jotakin hyvin erityistä.
Hänellä oli tuo yhteys Isäänsä, Iskäänsä.
Kun opetuslapset kuulivat Hänen kerran rukoilevan, -
he pyysivät, että Hän opettaisi heitä rukoilemaan.
Juutalaisina he tunsivat jo monia rukouksia.
Voitko opettaa meitäkin puhumaan Jumalalle noin?
Jeesus vastasi: "Kyllä. Kun rukoilette, sanokaa 'Abba'."
"Iskä"
Se oli ainutlaatuista, varsinkin juutalaiselle.
Kukaan juutalainen ei puhuttelisi Jumalaa niin tuttavallisesti.
Se alkoi nostattaa kysymyksiä.
Sen jälkeen Hän alkoi puhua seuraavalla tavalla: -
Hän sanoi halvaantuneelle miehelle: "Syntisi on annettu anteeksi."
Sellainen ei ollut mahdollista.
Voin antaa anteeksi vain sellaiset rikkeet, jotka kohdistuvat minuun.
En voi antaa anteeksi jotakin, mikä on vahingoittanut muita.
Saati sitten Jumalaa.
Silti Jeesus sanoi: "Annan anteeksi syntisi."
"Nouse ja kävele."
Kansanjoukko ajatteli, että vain Jumala voi antaa syntejä anteeksi.
Olemme tehneet syntiä Häntä vastaan.
Ainoastaan Hän voi antaa ne anteeksi.
Hän on se, jota on loukattu.
Jeesus sanoi myös antavansa kaikille tuomion eräänä päivänä.
"Minulla on kaikki tuomiovalta."
"Erottelen heidät, niin kuin paimen erottaa lampaat vuohista."
Hetkinen. Eikö Jumala anna tuomion?
Ei. Jeesus sanoi, ettei Jumala anna tuomiota.
Jeesus antaa tuomion.
Eikö Jumalalla ole valta tuomita, kun Hän voi myös antaa anteeksi?
Nämä ajatukset alkavat rakentua Jeesuksen lähimpien mielessä.
Kuka Hän ajattelee olevansa?
Pohdittavaksi jää kolme vaihtoehtoa.
Jos uskot, että Jeesuksen sanat on kirjattu Raamattu tarkasti, -
se on ehtomme tänään, -
jos uskot näin, jäljelle jää kolme vaihtoehtoa.
Häntä voi pitää järjettömänä, julmurina tai Jumalana.
Asiaa ei voi selittää mitenkään muuten.
Jotkut pitivät Häntä hulluna.
Jotkut pitivät häntä skitsofreenikkona, -
vaikka sana ei ollut tuttu tuon ajan ihmisille.
Sanottiin, että Hän on poissa tolaltaan, järjetön.
Näin ajatteli myös Hänen oma perheensä, paitsi ehkä ei Maria.
Maria tuli Jeesuksen neljän veljen ja siskojen kanssa.
He halusivat viedä Hänet pois ihmisten ilmoilta.
Kaikki sanoivat Hänen olevan poissa tolaltaan.
Veljet ja sisaret eivät uskoneet Häneen.
He pitivät Häntä hulluna.
He halusivat pitää Hänet lukkojen takana, -
jotta ihmiset eivät nauraisi Hänelle.
He lähettivät sanan Jeesukselle, joka istui väkijoukon keskellä.
"Äitisi ja veljesi ovat täällä. He haluavat viedä sinut pois."
Jeesus vastasi: "Kuka on äitini? Ketkä ovat veljiäni ja siskojani?
Jokainen, joka tekee Isäni tahdon, on perhettäni."
Sen kuullessaan he varmasti pitivät Häntä vielä hullumpana.
Oli niitä, jotka sanoivat Jeesusta hulluksi.
Jeesus kohtasi jatkuvasti myös ihmisiä, -
jotka sanoivat Hänen olevan lainrikkoja, äpärä.
Hän sai kuulla sen enemmän kuin kerran.
Kun Hän puhui Isästään, he kysyivät: "Kuka on isäsi?"
He jatkoivat: "Tiedämme, kuka meidän isämme on."
Se varmasti satutti Jeesusta.
Hänen luultiin syntyneen Nasaretissa.
Jeesus tiesi syntyneensä Betlehemissä.
Kansan mielestä Hän ei voinut olla Messias: Hän tuli Nasaretista.
Jeesus ei kertonut. Hän antoi heidän arvailla.
Monet, jotka tutustuivat Häneen, eivät pitäneet Häntä hulluna.
Hän vaikutti hyvin tervejärkiseltä.
Jotkut pitivät Häntä pahana.
Hänen sanottiin olevan huijari.
Sanottiin, että Hän yrittää huiputtaa ihmisiä uskomaan.
Heille Jeesus sanoi: "Kun olette korottaneet minut, -
ymmärrätte, kuka olen."
Ellette usko, että minä olen se, joka sanon olevani, -
te kuolette synteihinne."
Suoraa puhetta, eikö vain?
Erääseen piirteeseen Hänen opetuksessaan -
alettiin kiinnittää huomiota vasta myöhemmin.
Hän puhui jatkuvasti itsestään.
Tiedät, että tällainen henkilö on tylsimys.
Ihmiset, jotka aloittavat lauseen aina minä-persoonapronominilla, -
ovat tylsimyksiä. Heillä ei ole monia ystäviä.
Laskepa miten monta kertaa Jeesus sanoi "Minä" -
ja alkoi puhua itsestään.
Hän sanoi jopa "Minä olen nöyrä", eikä kukaan kummeksunut sitä.
Kokeilepa sanoa niin ystävillesi.
Sano heille: "Olen nöyrä."
Tee se Uriah Heepin tavoin: -
"Olen vähäpätöinen, parahin Copperfield."
On melkoista, että joku väittää olevansa nöyrä -
ja selviää siitä kunnialla ja vieläpä tulee uskotuksi.
Sen lisäksi, että Hän aloitti lauseet Minä-sanalla, -
Hän usein myös käytti ilmaisua 'Minä olen'.
Hepreaksi se on 'Jahve'.
Sekin on monitulkintaista.
Se oli tyrmistyttävää!
Hän sanoi: "Minä olen maailman valo."
"Se, joka seuraa minua, ei kulje pimeässä."
"Joka uskoo minuun, ei kohtaa kuolemaa."
Hän sanoi: "Minä olen hyvä paimen."
"Minä olen ovi."
"Minä olen ylösnousemus ja elämä."
"Minä olen tie, totuus ja elämä."
"Minä olen elämän leipä." "Minä olen, minä olen"
Ihmiset alkoivat vähitellen tajuta, -
että Hän käytti usein Jumalan nimeä.
Jahve
Se on olla-verbin partisiippimuoto. Sitä on vaikea kääntää.
Rukoilin kerran, että Jumala antaisi ymmärrettävän sanan, -
joka auttaisi minua tuntemaan Jahve-sanan merkityksen.
En tunne Jahve-sanaa. En käytä sitä aktiivisesti.
"Anna sana, joka auttaisi minua tuntemaan sen."
Mieleeni tulivat sanat 'aina, jatkuvasti'.
Silloin ymmärsin sen.
Jumalan nimi on 'aina', 'jatkuvasti'.
Koskettaako se?
Hänellä on myös monia muita siihen viittaavia nimiä.
"Pitää aina huolen"
"Aina auttajani"
"Aina suojelijani"
Hienoa, että on aina-niminen ystävä.
Tiedätkö mikä on Jeesuksen eräs nimi?
Kyllä
Uudessa testamentissa sanotaan, -
että Jeesus on Kyllä Jumalan jokaiseen lupaukseen.
Meillä on positiivinen uskonto. Aina-Jumala ja Kyllä-Poika.
Voit kuiskata 'Halleluja', jos haluat.
Eikö olekin kutkuttavaa?
Aina, Minä-olen, on ikuisesti olemassa oleva Jumala, -
joka oli, on ja on tuleva.
Jeesus käyttää tuota nimeä henkilökohtaisesti itsestään.
Tilanne kärjistyi, kun Jeesus puhui juutalaisille.
He sanoivat: "Meidän isämme on Abraham.
Sinä et tiedä, kuka isäsi on. Meidän isämme on Abraham."
Jeesus vastasi: "Jos Abraham olisi isänne, olisitte hänen kaltaisiaan.
Tekisitte Abrahamin tekoja.
Tehän haluatte tappaa minut. Niin ei Abraham tehnyt.
Abraham riemuitsi siitä, että sai nähdä päiväni."
Abraham oli ollut vainaa kaksi tuhatta vuotta.
Jeesus sanoi: "Abraham oli iloinen nähdessään minut.
Miten te voitte olla hänen lapsiaan."
He sanoivat: -
"Et ole edes viidenkymmenen ja olet muka nähnyt Abrahamin!"
Jeesus vastasi: "Jo ennen kuin Abraham syntyi, minä olin."
Silloin Hän sanoi pelkän Minä olen -ilmaisun ensimmäisen kerran.
Minä olen
Kun Hän sanoi olevansa Abrahamin ystävä, -
Hän väitti olevansa kaksi tuhatta vuotta vanha ja vanhempikin.
Hän sanoi olleensa jo ennen kuin Abraham syntyi.
Hän käyttää aktiivista verbimuotoa: olen aina ollut olemassa.
Silloin juutalaiset alkoivat poimia kiviä tappaakseen Hänet.
Mooseksen laki on tietyssä mielessä samankaltainen kuin islamin laki.
Nimittäin jumalanpilkan rangaistus on kuolema.
He poimivat kiviä heittääkseen niillä Häntä, mutta Jeesus pakeni.
Ei ollut vielä Hänen aikansa.
Nämä väitteet voi lukea Johanneksen evankeliumin 8. luvusta.
Hän sanoi: "Minä olen ylhäältä. En ole tästä maailmasta.
Ellette usko, että minä olen se joka sanon olevani, -
te kuolette synteihinne.
Kun olette korottaneet Ihmisen Pojan, te ymmärrätte, kuka olen.
Jo ennen kuin Abraham syntyi, minä olin.
Minä olen maailman valo. Minä en ole yksin.
Minä todistan itsestäni."
Olen lisännyt sanan tai kaksi sanaa Raamatusta lukemaani.
Hän ei sanonut: "Ellette usko, että minä olen se joka sanon olevani, -
te kuolette synteihinne."
Se on oma versioni.
Hän sanoi: "Ellette usko, että minä olen se joka olen, -
te kuolette synteihinne.
Hän sanoi: "Sitten kun olette korottaneet Ihmisen Pojan, -
te ymmärrätte, että minä olen se joka olen."
Se on epätäydellinen lause.
Tai täydellinen persoona.
Kun Jeesuksen työ oli kestänyt 2,5 vuotta, Hän kohtasi vedenjakajan.
Hän vei opetuslapset erääseen paikkaan Pohjois-Israelissa.
Käypä siellä, jos menet Israeliin.
Paikan nimi on nykyisin Banias tai Paneas.
Jordanjoki alkaa sieltä.
Sillä ei ole alkua eikä loppua. Se on kummallinen joki.
Banias on Hermonvuoren juuressa. Vuori kohoaa melkein 3000 metriin.
Sen huippu on aina lumipeitteinen. Siellä voi hiihtää ympäri vuoden.
Vuoren alaosa on jyrkkää kalliota.
Kalliosta kumpuaa melkein tämän salin levyinen joki.
Se tuntuu ihmeelliseltä. Asialle on kuitenkin selitys.
Huipulla oleva lumi sulaa vedeksi, joka virtaa kallionhalkeamissa.
Vesi tulee ulos aukosta, joka on joen pinnan alapuolella.
Ei näy, mistä vesi tulee.
Näyttää siltä kuin leveä joki tulisi suoraan kalliosta.
Ette varmasti ylläty, kun kerron, -
että paikka on ollut vuosisatojen ajan pakanallisten menojen keskus.
Tällainen luonnonilmiö tavallisesti houkuttelee sellaiseen toimintaan.
Kallioon, lähteen yläpuolelle on kaiverrettu syvennyksiä, -
jotka oli tarkoitettu palvottavien jumalien patsaille.
Etenkin kaksi patsasta ovat huomiomme arvoisia.
Ensinnäkin Pan, kreikkalainen jumala, -
jonka mukaan paikka, Paneas, on nimetty.
Pan oli Kreikan mytologian jumala, joka esiintyy ihmishahmossa.
Toisessa syvennyksessä oli -
roomalaisen valtiomiehen, Caesarin patsas.
Herodeksen poika Filippos hallitsi aluetta.
Hän halusi osoittaa kunnioitusta Julius Caesarille.
Paikan nimeksi tuli Caesarin mukaan Filippoksen Kesarea.
Hän pystytti patsaan, jotta voitiin palvella Caesaria, -
josta tuli jumalan asemaan korotettu ihminen.
Jeesus vei opetuslapset tuohon samaan paikkaan.
Opetuslapset näkivät Jumalan, joka oli tullut ihmiseksi, -
ja ihmisen, joka oli korotettu jumalan asemaan.
Jeesus kysyi opetuslapsilta: -
"Kenen ihmiset sanovat Ihmisen Pojan olevan?"
He vastasivat: "Monet pitävät sinua reinkarnaationa."
"Olet niin mahtava persoona jo 33-vuotiaana."
"Sinun on täytynyt elää joskus ennemminkin."
Jeesus kysyi: "Kuka minä heidän mielestään olen ennen ollut?"
He vastasivat: "Joidenkin mielestä Jeremia tai joku muu profeetoista."
"Toisten mielestä kuolleista noussut Johannes Kastaja."
"Niinkö?"
"Kuka minä teidän mielestänne olen?"
Jeesus oli odottanut tätä kaksi ja puoli vuotta.
Vanha kunnon Pietari, -
joka tavallisesti kärsi suu- ja sorkkataudista, -
aina kun hän avasi suunsa, hän työnsi sinne jalkansa.
Tällä kerralla hän vastasi oikein. Tiedän kuka olet.
Olet elänyt ennenkin, et maan päällä vaan taivaassa.
Sinä olet Messias, elävän Jumalan poika.
Jeesus sanoi: "Tämän on ilmoittanut sinulle minun Isäni."
"Itse et ole sitä keksinyt. Isäni kertoi sinulle."
Jeesus sanoi: "Nyt voin tehdä ne kaksi asiaa, mitä olen odottanut."
"Ensinnäkin voin rakentaa kirkkoni."
Se oli ensimmäinen kerta, kun Jeesus mainitsi kirkko-sanan.
Toiseksi Jeesus sanoi: "Voin kuolla ristillä."
Pietari sanoi: "Sitä ei saa tapahtua sinulle."
Jopa tästä löytyy huumoria.
Pietari oli juuri kutsunut Jeesusta Kuninkaaksi.
Seuraavaksi hän oli neuvomassa Kuningasta.
Kuka on pomo?
Suu- ja sorkkatauti vaivasi Pietaria taas.
Hän vastasi kuitenkin oikein.
Pietari oli ensimmäinen mies, joka niin sanoi.
Tiedättekö kuka oli ensimmäinen nainen?
Huutakaa vastaus.
Martta. Oikein. Ei Maria, vaan Martta.
Hän ei aina häärinyt keittiössä. Älkää vähätelkö häntä.
Hän sanoi ensimmäisenä naisena: -
"Olet Messias, elävän Jumalan Poika."
Pietari oli ensimmäinen mies.
Totuus kävi ilmi. Asiat alkoivat loksahdella paikalleen.
He ymmärsivät Hänen puheitaan. Kokonaiskuva alkoi selvitä.
Jeesus vei opetuslapset Hermonvuoren huipulle.
Hänen vaatteensa hohtivat niin kirkkaan valkoisina, -
ettei kukaan vaatteenvalkaisija voi sellaista saada aikaan.
Valo ei kohdistunut Häneen, vaan se tuli Hänestä, Hänen vaatteistaan.
Hänen vaatteensa hohtivat kirkkaampana kuin lumi.
Sitten vanha Pietari tuli taas esiin.
Hän ehdotti kolmen pyhätön rakentamista, -
Jeesukselle sekä Moosekselle ja Elialle, jotka olivat ilmestyneet.
He olivat olleet kuolleina jo vuosisatoja.
Olet tiedostava olento kuoleman jälkeen, siitä voi olla varma.
Pystyt kommunikoimaan.
Pietari näki totuuden.
Myöhemmin Johannes kirjoitti: "Me katselimme hänen kirkkauttaan, -
kirkkautta, jonka Isä ainoalle Pojalle antaa."
Ainoa-sana on ongelma.
Eräs lontoolainen pastori oli laittanut kirkon seinään lapun, -
jossa luki: "Jeesus on ainoa tie Jumalan luo."
Häntä syytettiin syrjinnästä.
Hänen piti ottaa sana 'ainoa' pois.
Tuo mitätön viisikirjaiminen sana 'ainoa' on loukkaava.
Opetuslapset olivat nähneet Isän ainoan Pojan kirkkauden.
Valitettavasti tilanne huononi nopeasti.
Tulee Jeesuksen elämän viimeinen viikko.
Se alkoi hyvin mutta päättyi huonosti.
Viikon alussa Jeesus ratsasti aasilla Jerusalemiin.
Kansa oli riemuissaan.
He alkoivat käsittää, kuka Hän on.
He luulivat Hänen olevan se, -
jota he olivat odottaneet tuhat vuotta -
ja joka vapauttaa heidät poliittisesti.
He ajattelivat, että vapautus on lähellä.
Muistamme riemuitsevat kansan- joukot Puolassa, Romaniassa, -
Itä-Saksassa ja muualla sosialismin loppumisen aikoihin.
Minusta ne muistuttivat kansaa, joka riemuitsi Palmusunnuntaina.
He ajattelivat saavansa vihdoinkin kansallisen itsenäisyyden.
Siksi he huusivat 'Hoosianna'.
Kristityt ovat tehneet siitä taivaallisen tervehdyksen.
Se ei kuitenkaan ole tervehdys.
Väkijoukko huusi: "Hoosianna! Hoosianna!"
He tarkoittivat: "Vapauta meidät!"
"Pelasta meidät nyt!"
Hoosianna!
Se ei ole kepeä taivaallinen tervehdys.
Se on rukous, joka vaatii vapauttamaan.
He toivoivat Jeesuksen täyttävän heidän poliittiset unelmansa.
He katsoivat tuhannen vuoden taakse kuningas Daavidiin.
Tuolloin maassa oli ollut rauha ja vauraus.
He olivat odottaneet tuhat vuotta Daavidin jälkeläistä, -
joka perustaa valtakunnan uudelleen.
Jeesus ratsasti Jerusalemiin. Kansa oli riemuissaan.
He eivät huomanneet, että Jeesus itki.
Hän itki heidän vuokseen.
Hän sanoi: "Kunpa sinäkin ymmärtäisit, mutta et ymmärrä."
"Tahdoin koota lapsesi, niin kuin kanaemo poikaset, -
mutta te ette tahtoneet."
"Temppelinne on jäävä asujaansa vaille."
Häntä ei kuultu.
Kansanjoukko seurasi Jerusalemin portille asti.
Tapahtui jotakin kohtalokasta.
Hän ratsasti portin läpi.
Hän kääntyi vasemmalle, oikean sijaan.
Täytyy tuntea Jerusalemia, jotta tietää, mitä se tarkoittaa.
Väkijoukko hiljeni.
Jeesus kääntyi väärään suuntaan.
Oikealla oli roomalainen hallintopalatsi.
Pontius Pilatus asui siellä pääsiäisjuhlan aikaan.
Vihollisen, miehittäjän sotilaat asuivat siellä.
Kuten venäläiset Puolassa.
Jeesus valitsi vasemman tien.
Ensimmäisen kerran nähtiin, -
että Jeesus käyttää fyysistä voimaa kansaa vastaan.
En kuullut tästä Jeesuksesta pyhäkoulussa, mutta tämä on totuus.
Jeesus otti ruoskan ja löi juutalaisia.
Hän kääntyi vasemmalle ja meni temppeliin.
Hän ei mennyt oikealle roomalaisten linnakkeeseen.
Temppelissä oli pakanoiden esipiha.
Vain siellä vierasmaalaiset, pakanat voivat rukoilla Jumalaa, -
ainoaa Jumalaa.
Esipiha oli kuin tori.
Siellä oli rahanvaihtajia, jotka tekivät kauppaa uhrilahjoilla.
Vaihtokurssi oli aivan kohtuuton.
Vain sieltä sai ostaa uhrattavaksi kelpaavia eläimiä.
Hinnat olivat tietenkin pilvissä.
Jeesus sanoi ruoska kädessä: "Kuinka uskallatte!"
"Tämä on Isäni talo."
"Olette tehneet siitä rosvojen luolan."
Hän ei ruoskinut eläimiä, vaan ihmisiä.
Hän puhdisti temppelin yksinään.
Silloin väkijoukko tunsi pettymystä Häntä kohtaan.
He toivoivat, että Jeesus olisi ruoskinut roomalaisia, -
ei juutalaisia.
Se on selitys sille, miksi pian sama väkijoukko huusi: -
"Emme halua tätä miestä. Ristiinnaulitse!"
Eräs melkein huomaamaton seikka on hyvin ironinen.
Pontius Pilatus yritti vapauttaa Jeesuksen -
tuomalla väkijoukon eteen rikollisen.
Pilatus asetti heidät rinnakkain sanoi: "Kumpi vapautetaan?"
On mielenkiintoista, että miehet olivat samannimisiä.
Jeesus oli yleinen nimi.
UT:ssa on ainakin seitsemän Jeesus-nimistä.
Tämä rikollinen oli yksi heistä.
Hänen toinen nimensä oli Barabbas.
'Bar' merkitsee 'poika'. 'Abba' merkitsee 'isä'.
Rikollisen nimi oli Jeesus, isän poika.
Pilatus kysyi: "Kumpi vapautetaan?"
Tämä vai tuo Jeesus?
Tämä jumalan poika vai tuo?
Maailma teki valinnan, kuten se yhä tekee: -
Kannatamme kapinoitsijaa.
Kannatamme miestä, joka vapauttaa meidät.
Kannatamme miestä, joka puolustaa poliittisia oikeuksiamme.
Valitsemme sen toisen, Jeesus Barabbaan.
On ollut suuri arvoitus, miksi kansa vaihtoi -
palmunoksat Ristiinnaulitse-huutoihin.
Uskon selittäneeni asian.
Heidän toiveensa olivat romahtaneet.
Mikään ei ole niin häilyväinen kuin väkijoukko, -
joka odottaa johtajaltaan jotakin, mikä ei toteudu.
Sen mielipide vaihtui.
Jeesus oli oikeudenkäynnissä elämänsä puolesta.
Häntä syytettiin samasta kuin Salman Rushdieta syytetään.
Jumalanpilkasta.
Tällä kerralla Jeesus ei paennut, sillä aika oli täyttynyt.
Oikeuden istunnossa oli 70 vanhinta, sanhedrin.
Jeesus oli syytettyjen penkillä. Kutsuttiin todistaja.
Ensimmäinen todistaja kertoi jumalanpilkasta.
Mutta Jeesus ei ollut kirjailija.
Heidän täytyi siis kuulla todistajia.
Käskettiin tuoda toinen todistaja, mutta sellaista ei löydetty.
He löysivät vain yhden todistajan jokaiselle syytökselle.
Juutalaisen lain mukaan aina piti löytyä kaksi tai kolme todistajaa.
Kukaan ei pystynyt todistamaan.
Jeesus oli toiminut viisaasti puhuessaan monitulkintaisesti.
Lopulta tuomari pakotti Hänet puhumaan sanomalla: -
"Minä vannotan sinua elävän Jumalan nimessä: -
sano meille, oletko sinä Messias, Jumalan Poika."
Jeesus vastasi arvovaltaisesti: "Minä olen."
Ylipappi repäisi vaatteensa.
Hän sanoi, että todistajia on nyt 70.
Todistajia oli riittävästi.
"Kuulitte Hänen käyttävän itsestään Jumalan nimeä."
Jeesus sanoi hepreaksi 'Jahve'.
Minä olen aina.
Jeesus tuomittiin kuolemaan.
Tuo syyte piti muuttaa maanpetokseksi, -
jotta poliittiset vallanpitäjät suostuvat teloitukseen.
Maa oli miehitettynä.
Jotkut kiivaat juutalaiset olivat yrittäneet jo tappaa Hänet, -
mutta viralliset vallanpitäjät eivät voineet toimia niin.
Heidän piti muuttaa syytettä.
Pilatukselle ilmoitettiin, että Jeesus on kapinallinen.
Hän kutsui itseään Kuninkaaksi.
Todellisuudessa Häntä syytettiin siitä, -
että Hän kutsui itseään Jumalaksi.
Sitten oli vuorossa tärkeä testi.
Jos Jeesus oli se, joka Hän sanoi olevansa, -
Jumala ei antaisi Hänen kuolla.
Jos Hän olisi huijari, Jumala antaisi Hänen kuolla.
Ymmärrättekö Jeesuksen kuoleman merkityksen?
Jeesus naulittiin ristille. Hän riippui ristillä alastomana.
Kansa pilkkasi Häntä.
Ihmiset sanoivat: "Jos olet Jumalan Poika, laskeudu alas."
"Olet pelastanut muita. Auta nyt itseäsi."
Tiedämme, että Jeesus olisi voinut astua alas ristiltä helposti.
He sanoivat: "Auttakoon nyt Jumala Häntä."
Jeesus huusi: "Jumalani, Jumalani, miksi hylkäsit minut?"
He sanoivat, että Hän huutaa Jumalaa.
Auttakoon Jumala Häntä.
Katsotaan, onko Hän se, mikä Hän väittää olevansa.
Tapahtui outoja asioita. Taivas pimeni kolmeksi tunniksi.
Tuli maanjäristys.
Mutta Jumala ei tehnyt mitään.
Se olisi voinut olla tarinan loppu.
Jos niin olisi, ette olisi täällä tänään.
Ette olisi koskaan kuulleetkaan Jeesuksesta.
Noina aikoina tuhansia ihmisiä ristiinnaulittiin -
milloin mistäkin syystä. Tuhansia.
Noina aikoina oli monia, jotka väittivät olevansa messiaita.
Olin ällistynyt, kun sain tietää, montako oli niitä, -
jotka väittivät olevansa messiaita, vapauttajia.
Oli monia vääriä messiaita. Jeesusta pidettiin yhtenä heistä.
Myös Hänet teloitettiin.
Haluan teidän ymmärtävän jotakin.
Jos tietäisimme Jeesuksen elämästä vain nuo kolme vuotta, -
emme voisi olla varmoja, että Hän on ainutlaatuinen.
Emme voisi olla varmoja, että Hän on tie, totuus ja elämä.
Olisimme ison kysymyksen äärellä.
Juuri sen vuoksi opetuslapset olivat täysin lyötyjä -
Hänen kuolemansa tähden.
He ajattelivat, että jos on olemassa oikeudenmukainen Jumala -
ja tämä on Hänen Poikansa, -
Jumala ei voi antaa Hänen kuolla syytettynä jumalanpilkasta.
Se olisi mahdotonta!
Jos on olemassa moraalinen Jumala, Hän tulee väliin.
Mutta Jumala ei tullut apuun.
Siksi Jeesuksesta on ollut monia näytelmiä ja elokuvia, -
mutta niistä ei ole syntynyt herätystä.
On ollut näytelmiä, kuten Jesus Christ superstar -
ja Godspell.
Tiedän vain yhden henkilön, joka on tullut uskoon -
Jesus Christ superstar -näytelmän ansiosta.
Hän oli nainen, joka näytteli Magdalan Mariaa.
Jeesus nasaretilainen -elokuva on esitetty kolmesti -
Ison-Britannian televisiossa.
On arvioitu, että väestöstä kolme neljäsosaa on nähnyt sen -
jollakin esityskerroista.
Kolme neljästä englantilaisesta on nähnyt Kristuksen koko elämän -
näytelmänä, vieläpä hyvänä sellaisena.
Miksi kansa ei käänny Kristuksen puoleen?
Miksi he ylistävät filmiä -
ja seuraavalla viikolla katsovat elokuvan Gandhista -
ja ovat yhtä vaikuttuneita Gandhin elämästä?
Gandhi-elokuvaan kaavaillaan kuulemma jatko-osaa, -
jonka nimi on Imperiumin vastaisku.
Miksi nämä elokuvat ovat yhtä suosittuja?
Miksi Gandhi-elokuva on jopa suositumpi?
Mikseivät ihmiset halua tutustua Jeesukseen -
nähtyään Hänen elämästään viisituntisen näytelmän?
Vastaus on hyvin yksinkertainen.
Heille ei ole kerrottu koko totuutta.
Heille ei ole annettu koko tarinaa.
Kaikki suuret tarinat alkavat syntymällä ja päättyvät kuolemaan.
Kerrotaan vain niiden kahden tapahtuman välisestä ajasta.
Ihmisille kerrotaan Jeesuksesta vain se.
Kouluissakin halutaan opettaa vain se.
Mutta se ei ole koko totuus.
Jos Jeesuksen elämä alkaisi syntymällä -
ja päättyisi kuolemaan, Hän ei olisi ainutlaatuinen.
Hän olisi kyllä supertähti, suuri opettaja -
ja uskonnon perustaja, -
mutta Hän ei olisi ainoa, ainutlaatuinen.
Seuraavan kahden luennon aihe on Jeesuksen elämä kuoleman jälkeen -
ja Hänen elämänsä ennen syntymää.
Se tekee Hänestä ainutlaatuisen.
Suomennos: Marianne Tenetz